
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2021. gada 19. oktobra noteikumos Nr. 693 "Būvju vispārīgo prasību būvnormatīvs LBN 200-21"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Ministru kabineta noteikumu projekts "Grozījumi Ministru kabineta 2021. gada 19. oktobra noteikumos Nr. 693 "Būvju vispārīgo prasību būvnormatīvs LBN 200-21"" (turpmāk - projekts) izstrādāts, lai Ministru kabineta 2021. gada 19. oktobra noteikumos Nr. 693 "Būvju vispārīgo prasību būvnormatīvs LBN 200-21" (turpmāk - LBN 200-21) precizētu apbūves laukuma noteikšanu un novērstu praksē konstatētos trūkumus.
1.2. Mērķis
Mērķa apraksts
Projekta mērķis precizēt apbūves laukuma noteikšanu, nosakot skaidrāk kādas ēkas daļas ietekmē apbūves laukumu, lai nodrošinātu vienveidīgu piemērošanu praksē.
Spēkā stāšanās termiņš
01.08.2026.
Pamatojums
Projektā ietvertās prasības par ēkas apbūves laukuma, ēkas kopējās platības, telpas platības noteikšanu var neattiecināt uz būvniecības iecerēm, kas noteiktā kārtībā saskaņotas (akceptētas) vai iesniegtas saskaņošanai būvvaldē līdz 2026.gada 31.jūlijam. Tas nodrošinās iespēju būvniecības ierosinātajam laikus sagatavoties normatīvā regulējuma izmaiņām.
1.3. Pašreizējā situācija, problēmas un risinājumi
Pašreizējā situācija
LBN 200-21 13.punkts nosaka to, kādas ēkas daļas ietekmē apbūves laukumu (ir jāiekļauj apbūves laukumā), savukārt LBN 200-21 14.punkts nosaka to, kādi ēkas elementi nav jāiekļauj apbūves laukumā, kaut arī atbilst kādam no kritērijiem 13.punktā.
Praksē konstatēts, ka atšķirīgi tiek piemērots, ko ietvert ēkas apbūves laukumā, piemēram, ar ēku konstruktīvi nesaistītus labiekārtojuma elementus, blakus būves, kā arī nav skaidri definēti kritēriji par ēkas pazemes daļu, dažādiem stiprinājumiem, aprīkojumiem un iekārtām pie ēkas.
Problēmas un risinājumi
Problēmas apraksts
LBN 200-21 13.4. apakšpunkts paredz, ka ēkas apbūves laukumā ieskaita arī laukumu zem ēkai piebūvētas nojumes, lieveņa, terases, ārējām kāpnēm, pandusa, lokālās uzbrauktuves un tamlīdzīgām ēkas daļām. Praksē ir izveidojusies atšķirīga pieeja par nojumes, terases, pandusu un citu veida labiekārtojuma elementu būvniecību pie ēkas (blakus tai).
Atbilstošu Būvniecības likuma 1.pantā dotajiem terminu skaidrojumiem būve ir būvdarbu rezultātā radusies ar zemi vai gultni saistīta ķermeniska lieta (ēka vai inženierbūve), kurai ir nosakāms būves lietošanas veids. Būvniecības likuma 11.pantā noteikts, ka būves iedala ēkās un inženierbūvēs. Ēka ir atsevišķi lietojama apjumta vai segta būve, kura atbilst šādām pazīmēm:
1) tajā var ieiet cilvēks, un tās iekštelpas lielākais augstums ir vismaz 1,6 metri;
2) tā ir piemērota cilvēku vai dzīvnieku patvērumam vai priekšmetu turēšanai;
3) tai ir nosakāms ēkas lietošanas veids atbilstoši normatīvajiem aktiem par būvju klasifikāciju.
Bet inženierbūve ir būve, kura neatbilst kādai no noteiktajām ēkas pazīmēm un kurai inženierbūves lietošanas veids ir nosakāms atbilstoši normatīvajiem aktiem par būvju klasifikāciju.
Savukārt, ārtelpas labiekārtojuma elements ir ainavas un pilsētvides dizaina elements (tai skaitā mazā arhitektūras forma) un cita ar zemi vai gultni saistīta ķermeniska lieta, kura radusies būvdarbu rezultātā un kurai nav nosakāms būves lietošanas veids atbilstoši normatīvajiem aktiem par būvju klasifikāciju.
Līdz ar to kā ēkas daļa var nebūt nojume (atsevišķa ēka ar savām konstrukcijām), terase (ārtelpas labiekārtojuma elements).
Nepieciešams precizēt  200-21 13. un 14.punktu, nosakot, kad nojumes, lieveņus, terases, ārējām kāpnes, pandusus un cita veida labiekārtojuma elementus ietvert vai neietver apbūves laukumā. Atbilstoši veiktajiem precizējumiem ēkas apbūves laukumā nepieciešams salāgot prasības arī ar ēkas kopējās un telpu platības noteikšanu.
Risinājuma apraksts
Projektā precizēts, ka ēkas apbūves laukumā iekļauj tikai ēkas lielāko virszemes ārējo perimetru, bet tajā neiekļauj pie ēkas izbūvētus ārtelpas labiekārtojuma elementus, pie ēkas izbūvētu terasi, laipu, lieveņu tipa laukumu u.tml., pie ēkas piestiprinātus visāda veida stiprinājumus, aprīkojumu un iekārtas, kā arī pie ēkas izbūvētas dažāda veida konstrukcijas, piemēram, nojumes, pie ēkas izbūvētu terašu, āra kāpnes, pandusus, un tamlīdzīgas ēkas daļas.
Ja terase ir apjumta, tā ir nojume. Savukārt brīvstāvoša terase ir ārtelpas labiekārtojuma elements.
Atbilstoši veiktajiem precizējumiem ēkas apbūves laukumā prasības salāgotas arī ar ēkas kopējās platības noteikšanu, proti, platībā neieskaita lieveņu, zemes līmenī izbūvētu terašu, rampu platību.
Projekts paredz, ka būvniecības iecerē, kas noteiktā kārtībā saskaņota (akceptēta) vai iesniegta saskaņošanai būvvaldē līdz šo grozījumu spēkā stāšanās dienai, var nepārrēķināt ēkas apbūves laukumu, ēkas kopējās platību, telpas platību, bet tas neliedz jebkurā brīdī iepriekš uzsāktā būvniecības iecerē precizēt šo rādītājus, ja to vēlas.
Problēmas apraksts
Ņemot vērā, ka ēkas apbūves laukumā iekļauj ēkas lielāko virszemes ārējo perimetru, tad, veicot ēkas energoefektivitātes pasākumus, kas paredz esošas ēkas ārsienu vai jumta siltināšanu (piemēram, siltinājumu kārta ar apdari), mainās ēkas ārējais perimetrs. Ēkas apbūves laukums ietekmē arī citus apbūvi raksturojošos parametrus, piemēram, apbūves blīvumu, apbūves intensitāti, brīvās zaļās teritorijas rādītāju, ko nosaka Ministru kabineta 2013.gada 30.aprīļa noteikumi Nr.240 "Vispārīgie teritorijas plānošanas, izmantošanas un apbūves noteikumi".
Lai veicinātu klimata mērķu sasniegšanu un ēkām tiktu veikti energoefektivitātes uzlabošanas pasākumi, nodrošinot raitāku šo darbu veikšanu, ir nepieciešams noteikt, ka jebkuri ēkas ārējo norobežojošo konstrukciju energoefektivitātes darbi (piemēram, siltināšana, apdare nomaiņa) nav uzskatāmi par ēkas būvapjoma izmaiņām, kā arī tie neietekmē ēkas attālumu līdz citām būvēm, zemes vienības robežām. Šādos gadījumos nav jāpārvērtē arī apbūvi raksturojošie parametri.
Risinājuma apraksts
Projekts paredz noteikt, ka ēkas atjaunošanas un pārbūves gadījumā, ciktāl tas attiecas uz ēkas konstrukciju energoefektivitātes uzlabošanu, nepārvērtē ēkas norobežojošo konstrukciju attāluma izmaiņas līdz citām būvēm vai zemes vienības robežām, kā arī nepārvērtē šādas ēkas apbūves laukumu, blīvumu un apbūves intensitāti. Jānorāda, ka šādi energoefektivitātes uzlabošanas darbi veicami ievērojot sava zemesgabala robežas, kā arī tie nedrīkst pazemināt būves ugunsdrošību. Tomēr gadījumos, kad esoša ēka jau atrodas tuvāk par 4 metriem no zemesgabala robežas vai tieši uz robežas, tiesu praksē nostiprināta atziņa, ka prasība saskaņot uz robežas esošas ēkas siltināšanu ar blakus zemes vienības īpašnieku, nesamērīgi ierobežo esošas ēkas stāvokļa uzlabošanu atbilstoši mūsdienu iespējām un standartiem. Pat ja ir iespējama ēkas siltināšana no iekšpuses, tās efektivitāte salīdzinoši ir apšaubāma, turklāt tā nekalpos kā ārējo sienu nostiprinājums, kas var būt nepieciešams konkrētajā gadījumā (Senāta 2013.gada 3.oktobra sprieduma lietā Nr. SKA‑687/2013 (A42728108) 6.punkts). Tādējādi vēsturiski izveidojušās situācijās, kad ēka ir izbūvēta uz robežas vai tuvu tai un ir nepieciešama tās siltināšana, siltināšanas darbiem blakus zemes gabala īpašnieka piekrišana nav nepieciešama.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
būvprojekta izstrādātāji (būvspeciālisti)
Ietekmes apraksts
Precizētais regulējums par ēkas apbūves laukumu, samazinās problēmsituācijas par tā noteikšanu. Šādas izmaiņas nerada administratīvo slogu, jo tiek precizēti tikai apbūves laukuma noteikšanas kritēriji.
Juridiskās personas
būvprojekta izstrādātāji
Ietekmes apraksts
Precizētais regulējums par ēkas apbūves laukumu, samazinās problēmsituācijas par tā noteikšanu. Šādas izmaiņas nerada administratīvo slogu, jo tiek precizēti tikai apbūves laukuma noteikšanas kritēriji.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Nē
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
https://tapportals.mk.gov.lv/public_participation/3c94e9a2-4229-40b3-a3c6-d4fc6fb44ccb
6.3. Sabiedrības līdzdalības rezultāti
Saņemts privātpersonas ierosinājums par grozījumu veikšanu LBN 200-21 35.punktā, kas nav šī projekta jautājums un neattiecas uz ēkas apbūves laukuma noteikšanu. Viedokļu pārskats ir pievienots TAP lietai.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Nē
7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

